**X SEURAKUNNAN KIRKKONEUVOSTON OHJESÄÄNTÖ**

Hyväksytty kirkkoneuvostossa xx.xx.20xx

Vahvistettu Y hiippakunnan tuomiokapitulissa \_\_\_.\_\_\_. 20xx

**Kokoonpano**

1 §

Kirkkoneuvostoon kuuluvat kirkkoherra puheenjohtajana sekä kirkkovaltuuston valitsemat varapuheenjohtaja sekä x muuta jäsentä. Valitulla jäsenellä on henkilökohtainen varajäsen.

KL 10:2,1 § KJ 9:1,3 §

2 §

Kirkkoneuvoston vaali suoritetaan siten, että ensin valitaan kirkkoneuvoston varapuheenjohtaja ja sen jälkeen muut jäsenet. Mikäli vaali suoritetaan suhteellista vaalitapaa noudattaen, valitaan varapuheenjohtaja ja jäsenet samassa vaalissa ja valituista jäsenistä valitaan varapuheenjohtaja. Tämän jälkeen valitaan varapuheenjohtajalle ja jäsenille henkilökohtaiset varajäsenet.

7:4,3 § KL 10:2,2 §

3 §

Kirkkojärjestyksessä määrätyn lisäksi seurakunnan hallinnon ja talouden johtavalla viranhaltijalla on kirkkoneuvoston kokouksissa läsnäolo- ja puheoikeus.

Kirkkoneuvosto voi oikeuttaa tilapäiseen läsnäolo- ja puheoikeuteen sekä kutsua kokouksiinsa

asiantuntijan kuultavaksi.

KJ 9:3 §

**Kokous ja asioiden käsittely**

4 §

Kirkkoneuvoston kokouksista ja koolle kutsumisesta säädetään kirkkojärjestyksessä. Asioiden käsittelystä ja vaaleista säädetään tarkemmin kirkkolaissa, kirkkojärjestyksessä ja kirkon vaalijärjestyksessä sekä hallintolaissa.

KL 7:4-6 §, KJ 7:3-9 §, KJ 9:1-3 §

5 §

Kirkkoneuvosto päättää kokoontumisensa ajan ja paikan. Kirkkoneuvosto kokoontuu myös, milloin puheenjohtaja tai hänen estyneenä ollessaan varapuheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten.

Kokouksen kutsuu koolle puheenjohtaja tai hänen estyneenä ollessaan varapuheenjohtaja kirkkoneuvoston päättämällä tavalla. Samalla on kokouksesta ilmoitettava myös kirkkovaltuuston puheenjohtajalle ja varapuheenjohtajalle.

KJ 9:1,1-2 §

6 §

Kutsu kokoukseen toimitetaan jäsenille viimeistään x päivää ennen kokousta. Kutsuun on liitettävä luettelo käsiteltävistä asioista.

Kirkkoneuvosto voi päättää ottaa asian käsiteltäväksi, vaikka sitä ei ole mainittu kokouskutsussa.

7 §

Puheenjohtaja määrää asioiden käsittelyjärjestyksen kirkkoneuvoston kokouksessa.

Kirkkoneuvosto päättää asiat kirjallisesta esittelystä, joka toimitetaan sen jäsenille pääsääntöisesti kokouskutsun yhteydessä. Tarvittaessa asia voidaan esitellä suullisesti.

Kirkkoherra esittelee seurakunnan hengellistä elämää ja toimintaa koskevat asiat, jollei hän ole määrännyt asiaa alaisensa viranhaltijan esiteltäväksi tai jollei esittelyvelvollisuutta ole määrätty muulle viranhaltijalle johtosäännöllä tai kirkkoneuvoston päätöksellä.

Hallinnon ja talouden johtava viranhaltija esittelee toimialaansa kuuluvat asiat, jollei hän ole määrännyt asiaa alaisensa viranhaltijan esiteltäväksi tai jollei esittelyvelvollisuutta ole määrätty muulle viranhaltijalle johtosäännöllä tai kirkkoneuvoston päätöksellä.

Mikäli esteetöntä esittelijää ei ole, asia voidaan käsitellä ja päättää kirkkoneuvoston varapuheenjohtajan selostuksen pohjalta.

8 §

Kokouksen pöytäkirjaa pitää kirkkoneuvoston valitsema sihteeri.

Pöytäkirjaan merkitään äänestykset ja päätökset sekä puheenjohtajan määräämät muut käsittelyyn liittyvät seikat.

Pöytäkirjan tarkastaa kaksi kokouksen valitsemaa pöytäkirjantarkastajaa tai, jos kokous niin päättää, kirkkoneuvosto kokouksessaan. Jos pöytäkirjantarkastajat ja puheenjohtaja eivät ole yksimielisiä pöytäkirjan sisällöstä, kirkkoneuvosto tarkastaa pöytäkirjan seuraavassa kokouksessaan.

Kirkkoneuvoston hyväksymät sopimukset allekirjoittaa kirkkoherra tai hallinnon ja talouden johtava viranhaltija. Kirkkoneuvoston toimituskirjan allekirjoittaa puheenjohtaja, hallinnon ja talouden johtava viranhaltija tai sihteeri. Kirkkoneuvoston pöytäkirjan otteet allekirjoittaa seurakuntaan palvelussuhteessa oleva.

KJ 7:7 §

**Kirkkoneuvoston tehtävät**

9 §

Kirkkoneuvosto hoitaa kirkkolaissa, muussa laissa, kirkkojär­jestyksessä ja kirkon vaalijärjestyksessä sille säädetyt sekä muutoin sille määrätyt tehtävät sekä ne toimeenpano- ja hal­lintotehtävät, joita ei ole säädetty tai määrätty muun viranomaisen tehtäviksi tai jotka asian luonteen vuoksi kuuluvat kirkkoneuvoston suoritettaviksi.

Kirkkoneuvoston asiana on, jollei toisin ole säädetty tai määrätty:

* yleisesti johtaa seurakunnan toimintaa, edistää sen hengellistä elämää ja muutoinkin toimia seurakunnan tehtävän toteuttamiseksi
* päättää kirkolliskokouksen määräämissä rajoissa kirkollisten kirjojen käyttöön ottamisesta
* johtaa seurakunnan hallintoa sekä seurakunnan talouden ja omaisuuden hoitoa
* valvoa seurakunnan etua, edustaa seurakuntaa sekä tehdä sen puolesta sopimukset ja muut oikeustoimet, ellei niitä ole ohje- tai johtosäännöillä tai kirkkoneuvoston eri päätöksellä määrätty seurakunnan muun viranomaisen tehtäväksi, päättää seurakunnan nimenkirjoitusoikeudesta
* valmistella kirkkovaltuustossa käsiteltävät asiat, lukuun ottamatta asioita, jotka koskevat kirkkovaltuuston sisäisiä järjestelyjä
* valvoa kirkkovaltuuston päätösten laillisuutta ja huolehtia päätösten täytäntöönpanosta
* myöntää vapautus kirkollisverosta.

KL 10:1 ja 6 § KL 7:7 § KL 15:2,4 §

Kirkkovaltuustolta siirretyllä päätösvallalla kirkkoneuvoston tehtävänä on, jos toisin ei ole säädetty tai toimivaltaa siirretty johtokunnalle tai viranhaltijalle:

* ottaa ja irtisanoa seurakunnan viranhaltijat ja työsopimussuhteiset työntekijät, jollei kirkkovaltuusto ole virkaa perustaessaan pidättänyt viran täyttämistä itsellään
* päättää vaativuusryhmästä ja peruspalkasta sekä niiden muuttamisesta, kun vastaavaa päätöstä ei ole aiemmin tehty,
* myöntää virka- tai työvapaa
* päättää hankinnasta, jonka arvo ei ylitä kirkkovaltuuston erikseen päättämää rahamäärää eikä kirkkovaltuusto ole pidättänyt kyseisen tyyppistä hankintaa itsellään
* hyväksyy rakennuspiirustukset, joiden kustannusarvio ei ylitä kirkkovaltuuston erikseen päättämää määrärahaa eikä kirkkovaltuusto ole pidättänyt tietyn rakennuksen tai rakennustyypin piirustusten hyväksymistä itsellään
* päättää vähäisestä muutoksesta kirkkovaltuuston hyväksymiin rakennuspiirustuksiin
* päättää irtaimen omaisuuden myynnistä ja lahjoituksesta
* päättää metsän ja maa-aineksen myynnistä
* päättää kiinteää omaisuutta koskevasta vuokrasopimuksesta, jollei sitä ole alistettava, sekä muusta vuokra- ja käyttösopimuksesta
* päättää rahavarojen sijoittamisesta
* päättää seurakunnalle tulevien muiden kuin hautapaikkamaksujen vahvistamisesta
* päättää seurakunnalle tulevien maksujen, korvausten ja muiden saatavien perimättä jättämisestä joko osittain tai kokonaan.

KL 9:1 §

**Viranhaltijoiden ratkaisuvalta**

8 §

Kirkkoherra tekee KJ 6:13 §:n 3 momentissa tarkoitettua henkilöstöä tai muuta alaistaan koskevat sekä seuraavat päätökset:

* ottaa määräaikaiseen palvelussuhteeseen enintään x ajaksi ja päättää palvelussuhteen
* vahvistaa ehdollisen valintapäätöksen, kun ehto on täyttynyt
* myöntää sairauteen tai muun lakiin tai virka- ja työehtosopimukseen perustuvan virka- tai työvapaan, kun päätösvalta on seurakunnalla
* myöntää palkattoman virka- tai työvapaan enintään x ajaksi, jos se on seurakunnan harkinnassa
* myöntää vuosiloman ja määrää sijaisen
* päättää vapaapäivien sijoittelusta
* päättää henkilöstökoulutukseen osallistumisesta
* antaa tuomiokapitulille seuraavat pappeja koskevat lausunnot:
  + kirkkolain 6:11,2 §:n mukainen määräaikaista seurakuntapastorin viranhoitomääräystä koskeva lausunto
  + kirkkojärjestyksen 6:9,1 §:n mukainen lausunto yli 2 kk kestävästä virkavapaudesta
* päättää hankinnasta, kun sen arvo on enintään x euroa, jollei asia kuulu muulle viranhaltijalle
* muita mahdollisia toimivallan siirtoja

KL 10:4 §

9 §

Hallinnon ja talouden johtava viranhaltija tekee alaistaan koskevat 8 §:n kohdissa 1-7 mainitut päätökset sekä käyttää seuraavaa toimivaltaa:

* edustaa seurakuntaa tuomioistuimissa ja muissa viranomaisissa
* käy virka ja työehtosopimuksen soveltamiseen ja tulkintaan liittyvien paikallisneuvottelut
* myöntää virka- ja työehtosopimukseen perustuvat palkanlisät ja lisäpalkkiot, joista päättäminen ei ole seurakunnan harkinnassa, sekä tekee päätökset työehtosopimukseen perustuvien erityisten lisien maksamisesta tuntipalkkaisille työntekijöille
* päättää vaativuusryhmästä ja peruspalkasta, kun kirkkoneuvosto on aiemmin tehnyt vastaavan päätöksen
* myöntää vuosisidonnaisen palkanosan
* päättää kirkkolain vapautuksesta kirkollisverosta tai sen viivästymisestä johtuvista seuraamuksista (KL 15:3,2 §)
* päättää asiakirjan antamisesta (KL 25:8 §),
* päättää seurakunnan varojen ja seurakunnan hallinnassa olevien rahastojen varojen hoidosta, säilytyksestä ja sijoittamisesta kirkkoneuvoston määräämissä rajoissa
* päättää kirkkoneuvoston määräämissä rajoissa vah­vistetun metsäsuunnitelman ja talousarvion mukaisesta metsän myynnistä
* päättää irtaimiston myynnistä tai lahjoittamisesta kirkkoneuvoston määräämissä rajoissa
* päättää tilien avaamisesta, käyttämisestä ja lopettamisesta rahalaitoksissa
* päättää tileistä ja kalustoluettelosta poistamisesta sekä virheellisten suoritusten takaisin perimisestä tai palauttamisesta
* päättää seurakunnalle tulevan saatavan perinnästä luopumisesta kirkkoneuvoston määräämissä rajoissa
* edustaa seurakuntaa yhtiökokouksissa, yhdistyksissä ja talouteen liittyvissä kokouksissa ja neuvotteluissa sekä valtuuttaa seurakunnan muun edustajan niihin
* antaa lausunnot seurakunnan puolesta tavanomaisista kaavoitus- ja rakentamishankkeista, joilla ei ole merkittävää vaikutusta seurakunnan etuun tai oikeuteen ja seurakunnan edustaminen näihin liittyvissä kuulemisissa
* hyväksyy työkoneiden, ajoneuvojen ja leasinglaitteiden vakuutukset ja päättää vakuutusten määrätarkastuksista
* antaa seurakunnan asuinhuoneistot vuokralle
* päättää hautaoikeuden luovuttamisesta, määrää hauta-oikeuden haltijan, mikäli sopimusta haltijasta ei ole voitu tehdä, ratkaisee erimielisyyden hautaoikeudesta, hautaoikeuden haltijasta, siitä, keitä hautaan voidaan haudata, haudan haltijan velvollisuuksista tai muusta hautaa tai hautaamista koskevasta asiasta, jollei hautaustoimilaissa ole toisin säädetty, päättää hautaoikeuden menetetyksi julistamisesta, jos haudan hoito on olennaisesti laiminlyöty eikä hautaa ole kehotuksesta huolimatta kunnostettu (KL 17:5,3-4 §)

10 §

Edellä 8 §:ssä ja 9 §:ssä mainituista päätöksistä on pidettävä päätösluetteloa.

11 §

Kirkkoneuvosto, sen puheenjohtaja tai varapuheenjohtaja voi siirtää viranhaltijan tai johtokunnan päättämän asian kirkkoneuvoston käsiteltäväksi. Kirkkoneuvosto voi tällöin kumota päätöksen tai muuttaa sitä tai palauttaa sen uudelleen käsiteltäväksi.

Viranhaltijan tai johtokunnan sihteerin on huolehdittava siitä, että ote tai muu ilmoitus päätöksestä toimitetaan x päivän kuluessa ratkaisusta kirkkoneuvoston puheenjohtajan tai varapuheenjohtajan tietoon. Kirkkoneuvosto päättää erikseen, miten päätökset saatetaan sen tiedoksi.

Jos kirkkoneuvosto, sen puheenjohtaja tai varapuheenjohtaja haluaa saattaa ratkaisun neuvoston käsiteltäväksi, vaatimus siitä on ilmoitettava viranhaltijalle tai johtokunnalle x päivän kuluessa siitä, kun asiaa koskeva päätösluettelon ote tai muu ilmoitus on saatettu seurakuntaneuvoston puheenjohtajan tai varapuheenjohtajan tietoon. Kirkkoneuvoston ilmoitettava siirto-oikeutensa käyttämisestä viimeistään siinä kokouksessa, jossa päätös saatetaan sen tietoon.

Kirkkoneuvosto voi etukäteen ilmoittaa, ettei se tule käyttämään siirto-oikeuttaan.

KL 10:5 § KJ 9:5 §

12 §

Hallinnon ja talouden johtavalla viranhaltijalla on kirkkovaltuuston ja kirkkoneuvoston puheenjohtajien lisäksi oikeus ottaa vastaan seurakunnalle tiedoksi annettava haaste tai muu tiedoksianto.

**Voimaantulo**

Tämä ohjesääntö tulee voimaan tuomiokapitulin vahvistamista seuraavan kuukauden 1. päivänä.

Tällä ohjesäännöllä kumotaan kirkkoneuvostossa xx.xx.xxxx hyväksytty ja tuomiokapitulissa xx.xx.xxxx vahvistettu ohjesääntö.